| "Hide Your Heart"Bonnie Tyler |
| --- |
| Singlen "Hide Your Heart" kansikuva |
| Singlen tiedot |
|  Albumilta | *Hide Your Heart (1988)* |
|  B-puoli | "I’m Not Foolin’" |
|  Äänitetty  | 1987–1988 |
|  Julkaistu | 9. toukokuuta 1988 |
|  Formaatti | 7″ vinyyli |
|  Tekijä(t) | Paul Stanley, Desmond Child, Holly Knight |
|  Tuottaja(t) | Desmond Child |
|  Tyylilaji | pop rock |
|  Kesto | 04.25 |
|  Levy-yhtiö | Columbia |
| Muut kannet |
|   Kiss-yhtyeen esittämän version singlejulkaisun kansikuva. |
| Listasijoitukset |
| **Kissin singleversio**Yhdistynyt kuningaskunta 59. |
| Bonnie Tylerin muut singlet |
| "The Best"1988 | "Hide Your Heart"1988 | "Save Up All Your Tears"1988 |
| Kissin muut julkaisut |
| "(You Make Me) Rock Hard"1988 | "Hide Your Heart"1988 | "Forever"1990 |

"**Hide Your Heart**" on Kiss-yhtyeen laulajan ja rytmikitaristin Paul Stanleyn sekä säveltäjäkaksikko Desmond Childin ja Holly Knightin kirjoittama kappale.

Stanley, Child ja Knight sävelsivät "Hide Your Heartin" jo vuonna 1987, ja sen piti jo alun pitäen ilmestyä nimenomaan Kissin levyttämänä yhtyeen vuoden 1987 studioalbumilla *Crazy Nights*, mutta kappale hylättiin ja jätettiin pois albumilta. Koska kappale jäi ulkopuolelle Kissin seuraavalta albumilta, Stanley tarjosi kappaletta muiden artistien levytettäväksi. Lopulta Bonnie Tyler levytti kappaleen vuonna 1988 ilmestyneelle albumilleen *Hide Your Heart*, ja kappale julkaistiin tuolloin myös singlenä b-puolenaan kappale "I’m Not Foolin’". Kappale ei saavuttanut listamenestystä missään maassa, mutta se on siitä huolimatta esiintynyt sittemmin useilla Tylerin kokoelma-albumeilla.

Esiintyessään omalla kiertueellaan sooloartistina vuonna 1989 Stanley esitti kappaletta tiuhaan, ja fanien myönteisen vastaanoton myötä hän päätti ottaa kappaleen mukaan seuraavalla Kissin albumille *Hot in the Shade*. Ennen kuin Kiss ennätti julkaisemaan kappaletta tai edes koko albumia, Molly Hatchet julkaisi oman versionsa kappaleesta albumillaan *Lightning Strikes Twice*. Jopa Kissin entinen soolokitaristi Ace Frehley levytti kappaleen 13. lokakuuta 1989 ilmestyneelle *Trouble Walkin’* -albumilleen, kunnes Kissin versio lopulta ilmestyi neljä päivää Frehleyn albumin julkaisun jälkeen. Lisäksi Robin Beckin esittämä versio kappaleesta ilmestyi marraskuussa 1989.

Joidenkin arvioiden mukaan yhdenkään artistin julkaisema versio kappaleesta ei noussut hitiksi, koska niin moni eri yhtye tai artisti levytti oman versionsa kappaleesta kukin juuri samoihin aikoihin ja julkaisi versionsa käytännössä heti edellisen jälkeen. Bonnie Tylerin ja Kissin välisessä vertailussa singlejulkaisun menestyksen suhteen Kiss onnistui jossain määrin paremmin, sillä heidän versionsa sijoittui korkeimmillaan Yhdistyneen kuningaskunnan singlelistalla sijalle 59. Yhdysvalloissa kappaleen sijoitus Billboardin singlelistalla oli 66 ja Billboardin Hot Mainstream Rock Tracks -listalla 22. Australian virallisella singlelistalla kappaleen sijoitus oli vasta 76.

Lähteet
-------

1. 1 2 3 4 5 6 7  "Hide Your Heart" Song Information The KissFAQ.  Arkistoitu 3.9.2012. Viitattu 21.12.2012. (englanniksi)
2. 1 2  Sharp, Ken ja Leaf, David: "Shout It Out Loud - levy levyltä, biisi biisiltä", *Kiss - Maskin takaa*, s. 455. Neljäs painos, alkuteos Kiss - Behind the Mask: The Official Authorized Biography. Suomentanut Salmenpohja, Ilkka. Like Kustannus, 2004. ISBN 987-952-471-950-6.
3. 1 2 3   Bonnie Tyler - Hide Your Heart finnishcharts.com. Viitattu 21.12.2012. (englanniksi)
4. 1 2 3   Kiss Singles Charts The KissFAQ. Viitattu 21.12.2012. (englanniksi)